《明月逐人来 惠山山麓谒睢阳祠》
清代·陈维崧

坏廊径仄，哀湍响激。松杉外、层层夜色。悲歌南八，箭著浮图甓。

层像贺兰苔涩。

斟得一杯，黛沈几瓯茗汁。依稀见、云旗下食。恰逢泓底，龙啸潭风急。

又认戍楼闻笛。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。